Ράινερ Ιωσήφ, αρχιδούκας της Αυστρίας

Ο Ράινερ Ιωσήφ (Rainer Joseph, Πίζα 30 Σεπτεμβρίου 1783 - Μπολτσάνο 16 Ιανουαρίου 1853) από τον Οίκο των Αψβούργων-Λωρραίνης, που πολλές φορές συγχέεται με τον γιό του Ράινερ Φερδινάνδο, ήταν αρχιδούκας της Αυστρίας. 

Ο Ράινερ Ιωσήφ Ιωάννης Μιχαήλ Φραγκίσκος Ιερώνυμος ήταν ένας από τους νεότερους γιούς του αυτοκράτορα Λεοπόλδου Β΄ και της συζύγου του Μαρίας Λουίζας των Βουρβόνων, κόρης του Καρόλου Γ΄ της Ισπανίας. Αν και υπέφερε από επιληψία, μπόρεσε τελικά να ακολουθήσει στρατιωτική σταδιοδρομία, Υπηρέτησε ως αντιβασιλιάς της Λομβαρδο-Βενετίας (1818 - 1848) κάτι που τοποθέτησε τον ίδιο και την σύζυγο του επικεφαλής της Αυστριακής Αυλής στο Μιλάνο. Οι Ιταλοί τον αντιπάθησαν, λόγω της συλλογής φόρων χωρίς ανταποδόσεις, κάτι που ήταν μία από τις αιτίες για την έκρηξη της Ιταλικής επανάστασης (1848)

Οικογένεια
Νυμφεύτηκε το 1820 την Ελισάβετ της Σαβοΐας, κόρη του Καρόλου Εμμανουήλ του Καρινιάνο, με την οποία απέκτησε:
 Μαρία Καρολίνα (1821-1844).
 Αδελαΐδα (1822-1855), παντρεύτηκε τον Βίκτωρα Εμμανουήλ Β΄ της Σαρδηνίας (μετέπειτα της Ιταλίας).
 Λεοπόλδος Λουδοβίκος (1823-1898), Αρχιδούκας της Αυστρίας και αρχηγός του ναυτικού.
 Ερνέστος (1824-1899), Αρχιδούκας της Αυστρίας.
 Σιγισμόνδος Λεοπόλδος (1826-1891), Αρχιδούκας της Αυστρίας.
 Ράινερ Φερδινάνδος (1827-1913), Αρχιδούκας της Αυστρίας.
 Ερρίκος Αντώνιος (1828-1891), Αρχιδούκας της Αυστρίας.
 Μαξιμιλιανός (1830-1839).

Αναφορές

Πρίγκιπες της Αυστρίας
Οίκος των Αψβούργων-Λωρραίνης